25/01/2019 | Administración LocalMunicipal
Santiago de Compostela
Urbanismo. Sección de Planeamento e Xestión
Anuncio de aprobación definitiva e publicación da normativa do Estudo de detalle do ámbito 05 do ARI de Vite. Rúas de Blanco Amor e de Otero Pedraio

O Pleno da Corporación, na sesión ordinaria que tivo lugar o día 20 de decembro de 2018, adoptou, entre outros, o seguinte acordo: Ø Aprobar definitivamente o Estudo de detalle do ámbito 05 do ARI de Vite (rúas de Blanco Amor e Otero Pedraio), redactado polo arquitecto Eduardo Cruz, sen modificacións respecto do inicialmente aprobado. O Estudo de detalle contén a delimitación espacial do ámbito da actuación, para os efectos do disposto polo artigo 24 do RD lexislativo 7/2015, que habilita a ocupación do dominio público e das superficies comúns de uso privativo para a instalación de ascensores ou outros elementos que aseguren a accesibilidade universal, así como para a realización de obras ou instalacións que reduzan a demanda enerxética. De seguido publícase a descrición da ordenación proposta no citado Estudo de detalle. En todo caso, a eficacia do acto de aprobación definitiva e a entrada en vigor do Plan aprobado queda condicionado á publicación do anuncio de aprobación definitiva no Diario Oficial de Galicia, á publicación da normativa no Boletín Oficial da Provincia e á inscrición da Modificación no Rexistro de Planeamento Urbanístico de Galicia (artigo 199.4 do Regulamento da Lei 2/2016, do 10 de febreiro, do Solo de Galicia) Santiago de Compostela, 17 de xaneiro de 2019 O concelleiro delegado de Espazos Cidadáns, Dereito á Vivenda, Mobilidade e Relacións Veciñais (P. D. Decreto do 28 de xuño de 2017) Asdo.: Jorge Duarte Vázquez II.- PROPOSTA DE ORDENACIÓN Apartado 01. ACCESIBILIDADE Estudo de Accesibilidade Interna (solución particular entre plantas do edifício) e Accesibilidade Exterior (tránsito desde o espacio público até o espacio privativo). Desglose de solucións ordenado por tipoloxía: a. Tipoloxía TORRETA Bloque illado conformado por macla (núcleo de comunicación) de dúas pequeñas torres escalonadas, con accesos alternos á vivenda por cada relanzo consecutivo de escaleira. Variantes simétricas 05A.1 e 05A.2. 1. TORRETA. ACCESIBILIDADE INTERNA Solución de comunicación resolta integramente no espacio interior de parcela privada. A dimensión do núcleo de comunicación impide conxugar escaleira e ascensor conservando os actuais puntos de acceso ás vivendas. A solución de accesibilidade posiciona o ascensor en contacto co descanso de escaleira oposto á entrada actual de cada Torreta, inserto no espacio hoxe ocupado polo tendedeiro, que reduce a súa dimensión. Acceso ó Nivel Cero do ascensor a través do espazo comunitario ocupado polos rochos (local baixo vivenda número 2), con entrada independente desde o exterior, en contacto directo co espacio público. Accesibilidade a Plantas. Nas paradas coincidentes co descanso da escaleira mantense o funcionamento actual da vivenda. Nas paradas contrapostas aparece un novo desembarco (forxado) que permite o acceso ás vivendas atravesando o espacio de galería. Ascensor Normativo (CTE. DB. SUA) con doble embarque a 180º, contabilizando un total de 10 paradas. IMAXE II.01. a.1.1 Torreta. Accesibilidade Interior [estado inicial + proposta]. Fonte: elaboración propia Implicacións derivadas sobre a configuración da cuberta (ver esquema adxunto). A fuxida normativa da cabina, requerida sobre o último desembarco, esixe reconfigurar a cubrición do núcleo de comunicacións: + O faldón sobre Portal de Acceso prolóngase ascendendo até fixar un novo cumio, determinado pola súa intersección co faldón da cuberta da torre de maior altura, de pendente contraposta. + O faldón complementario determinase por prolongación do plano da cuberta da torre alta, conformando un elemento unitario co que comparte aleiro. + Na procura dunha integración no conxunto, consérvanse as características materiais primixenias. + Non se permiten corpos saíntes por riba da nova xeometría definida. A fuxida do ascensor quedará integrada baixo o novo plano de cuberta. IMAXE II.01. a.1.2 Torreta. Accesibilidade Interior. Implicacións sobre a configuración da cuberta. Fonte: elaboración propia Implicacións derivadas sobre o espacio de tendedeiro (ver esquema adxunto). + O espacio adicado a tendedeiro conserva posición, reducindo a súa superficie. + Servizo privativo con acceso directo desde cada vivenda, mediante disposición de sendas carpinterías que faciliten a súa operatibilidade, ben desde o espazo de galería, ben desde o novo desembarco. + O tendedeiro reconfigura a xeometría da súa cubrición, adosada baixo o aleiro de cuberta da Torre de menor altura, á que acomoda a súa pendente. + A solución conserva as características materiais orixinarias. IMAXE II.01. a.1.3 Torreta. Accesibilidade Interior. Implicacións sobre a configuración de cuberta e tendedeiro. Fonte: elaboración propia 2. TORRETA. ACCESIBILIDADE EXTERIOR Cinco das sete Torretas teñen entrada accesible dende espacio público, a través do local comunitario destinado a rochos e instalacións, a reconfigurar segundo os requerimentos fixados pola normativa aplicable. O Proxecto particular evaluará os pequenos axustes requeridos sobre o espazo inmediato á edificación, a executar pola comunidade de propietarios para garantir o cumprimento normativo. A tal fin, permítese a libre reconfiguración da fachada do semisoto correspondente coa nova entrada accesible. A presencia de Transformador Eléctrico, ocupando os semitotos de Bangally Zerguit Tierro 2 e Otero Pedraio 11, obriga á disposición de sendos accesos novos alternativos. Súmase a esta situación a necesidade de dispor dun acceso en rampa, visto que o nivel de semisoto se atopa por debaixo das rasantes oficiais do espacio público. B. A.2. Acceso por testeiro da torre de menor altura. Establécese un área de movemento sobre a que desenvolver a proposta, que terá en conta, para a súa disposición, as posibles interferencias derivadas da presencia de redes soterradas servindo o cuadro de alumeado adosado á edificación e das interferencias do sistema radicular do arboredo presente no ámbito (ver esquema adxunto). IMAXE II.01. a.2.1 Blanco Amor 2. Accesibilidade Exterior. Estudo de alternativas Fonte: elaboración propia O. P.11. Acceso por testeiro da torre de menor altura. Establécese un área de movemento sobre a que desenvolver a rampla en L proposta. A operación obriga a reconfigurar a urbanización circundante, ocupando a estrada para dotar á beirarrúa de largo equivalente ó disposto na actualidade (ver esquema adxunto). Esixe intervención pública de reurbanización, a desenvolver en paralelo á actuación de accesibilidade do bloque. IMAXE II.01. a.2.2 Otero Pedraio 11. Accesibilidade Exterior. Estudo Fonte: elaboración propia b. Tipoloxía BLOQUE LINEAL Bloque laminar de doble cruxía en agrupación variable (desde 1 unidade solta até macla de 5 consecutivas). Variantes sobre a unidade tipo en función da implantación topográfica e a modalidade de acceso derivada.1. BLOQUE LINEAL. ACCESIBILIDADE INTERNA A dimensión do núcleo de comunicación (largo libre: 210cm) impide conxugar escaleira e ascensor dentro do núcleo de comunicacións existente. Resulta inviable dar solución á accesibilidade no espazo privativo, obrigando a ocupar espacio público para a implantación do ascensor. A solución particular a empregar será coincidente para todos os bloques de cada unha das Agrupacións 1 existentes no ámbito, tanto en xeometría como na súa materialidade. IMAXE II.01. b.1.1 Bloque Lineal. Accesibilidade Interior. Estado inicial Fonte: elaboración propia 1.1. SOLUCIÓN TIPO B1 Vaciado e reconfiguración completa do núcleo de comunicacións verticais. Novo volume exterior adosado á fachada posterior, entre ocos de vivendas contiguas (separados 770cm). Ocupación de espacio público condicionada polo largo do oco de cabina requerido para acoller o ascensor (espazo público preciso para cada ubicación sinalado nos planos de ordenación) Solución de escaleira en tramo único, con rampla complementaria até o relanzo de acceso ás vivendas. Ascensor Normativo (CTE. DB. SUA) con embarque único e 5 ou 6 paradas (segundo o caso). Coronación. Altura total sobre forxado de última planta, requerida para a fuxida de ascensor, fixada en 350cm. Non se permite nin cuarto de maquinaria, nin outros elementos vencellados sobre liña de fuxida. Área de ocupación de 175x420cm, adosada á fachada actual, segundo reflicte o plano de ordenación. IMAXE II.01. b.1.1.1 Accesibilidade Interna. Solución Tipo B1 (embarque simple) e variante B1x (doble acceso) Fonte: elaboración propia Variante B1x Aplicable a subtipos 05B.1A e 05B.1B, bloques con entrada á edificación por fachada contraposta á do bloque Tipo (05B), directa a relanzo intermedio da escaleira de doble tramo. A particularidade do acceso esixe -para solución de escaleira de tramo único- a disposición de ascensor que acade o nivel das vivendas directamente dende o espacio exterior. Ascensor Normativo (CTE. DB. SUA) con doble embarque a 90º e 5 ou 6 paradas totais (05B.1B e 05B.1A). Ocupación do volume exterior adosado á fachada condicionada ós requerimentos dimensionais do ascensor. Área de ocupación de 175x450cm, adosada á fachada actual, segundo reflicte o plano de ordenación. Materialidade Nova galería metálica, liviana e transparente, adosada á edificación. Entramado estrutural: + Montantes horizontais ocultos tras vidro pasante. + Esquinas libres de estrutura, con vidro laminar a óso (silicona estrutural transparente · sen carpintería). + Zócalo en formigón até antepeito da fiestra de Planta Baixa (variante B1x sen zócalo). Acabado arenado. Carpintería: + Cor lacada en branco. + Perfilería vertical pasante. Dimensión e módulo parello ó das galerías do Bloque Tipo (largo ±60mm). + Liña de despece horizontal de vidro coincidente coa liña de antepeito das ventas. + Goteróns e verteaugas en aceiro inoxidable mate. + Carpintería fixa, con ventilacións en paños laterais, dispostas no módulo en contacto coa fachada. + Módulo central descompensado en fachada longa (variante B1x) de lamas de vidro para ventilación. Cubrición: + Cuberta plana lixeira de galería a executar en zinc ou vidrio. Espesor total visible non superará os 60mm. + Galería sen canalón perimetral. O canalón da edificación interrumpirase no encontro co novo volume. + Corpo voado sobre embarque exterior do ascensor (variante B1x). Viseira de vidro laminar e tensores de aceiro inoxidable lacado en branco. Altura libre fixada pola liña de antepeito das fiestras (despece vidro). Ascensor: + Perímetros de oco (incluindo portas de piso) acristalados. + Ventilación con sistemas de aireadores ou carpintaría con lamas de vidro, de módulo basculante ou fixo (largo máx.600mm), a ubicar no lateral corto do novo prisma, en entrepano extremo pegado ó bloque. + Porta exterior (variante B1x) de aceiro inoxidable arenado con tratamento antigrafiti. IMAXE II.01. b.1.1.2 Accesibilidade Interna. Alzados. Solución Tipo B1 e variantes B1x. Fonte: elaboración propia IMAXE II.01. b.1.1.3 Accesibilidade Interna. Sección Tipo Fonte: elaboración propia 1.2. SOLUCION TIPO B2 Implantación de ascensor, sen necesidade de reconfigurar o núcleo de comunicacións verticais existente, en novo volume adosado á galería, ocupando entrepaño correspondente coa área de tendedeiro (≈370cm). Ascensor inserto rotado 45º respecto da liña de fachada. A proposta minimiza a ocupación do espacio privado de vivenda (0.45m 2 / vivenda). O xiro permite ubicar o elevador sen afectar á accesibilidade dende o exterior, dando cumprimento ás esixencias normativas para elementos comúns da edificación (CTE+NHV.2010). Ascensor Normativo con doble embarque a 90º, de 5 a 7 paradas, Control de Acceso Selectivo e desembarco directo a espazo privativo. Variante B2x de triple embarque, dotando de accesibilidade ó bloque (ídem B1x). Coronación. Altura total sobre forxado de última planta, requerida para fuxida de ascensor, fixada en 350cm. Non se permite nin cuarto de maquinaria, nin outros elementos vencellados ó ascensor sobre liña de cornixa. Área de ocupación trapezoidal, determinada por triángulo isósceles 200x405cm sobre plano de galería, adosada á fachada actual segundo reflicte o plano de aliñacións. A solución particular será coincidente (xeometría e materialidade) nos bloques que compartan implantación 2. Variante requerida por esixencia sectorial (Patrimonio) dada a presenza de elemento catalogado (catalogo E.72 Ponte Mantible · PXOM plano K23). Afección sobre bloque B. A.13 (Ponte Mantible) e B. A.17 (evitando nova solución particular por presenza de galerías). Solución admitiva como alternativa en B. A.05, dada a particular situación do tendedeiro, posibilitando unha solución de accesibilidade economicamente vantaxosa. IMAXE II.01. b.1.2.1 Accesibilidade Interna. Solución Tipo B2 Fonte: elaboración propia Materialidade Integración de prisma triangular no plano de galería das edificacións. Fachada liviana e transparente. Entramado estrutural: + Montantes horizontais ocultos tras vidro pasante. + Esquina libre de estrutura, con carpintería especial de esquina (largo ±60mm). + Zócalo en formigón no descalce da rasante exterior respecto do nivel de acceso. Acabado arenado. Carpintería: + Cor lacada en branco. + Perfilería vertical pasante. Dimensión e módulo parello ó das galerías do Bloque Tipo (largo ±60mm). + Despece horizontal de vidro integrado na partición da galería (non se admiten paños cegos en forxados). + Goteróns e verteaugas en aceiro inoxidable mate. + Carpintería fixa, con paño practicable pivotante no módulo en contacto coa galería, para ventilar o tendal. Cubrición: + Cuberta plana lixeira a executar en zinc ou vidrio. Espesor total visible non superará os 60mm. + Galería sen canalón perimetral. O canalón da edificación interrumpirase no encontro co novo volume. + Corpo voado sobre embarque exterior do ascensor (variante B2x). Viseira de vidro laminar e tensores de aceiro inoxidable lacado en branco. Altura libre mínima fixada por normativa (VIV/561/2010). Ascensor: + Cabina cega inserta en perímetro de oco acristalado (incluindo as portas de piso). + Ventilación de oco de ascensor integrando no despece de fachada carpintarías de lamas de vidro fixas ou de módulo basculante, ou ben utilizando sistemas de aireadores dispostos na propia carpintería. + Porta exterior (variante B2x) de aceiro inoxidable arenado con tratamento antigrafiti. IMAXE II.01. b.1.2.2 Accesibilidade Interna. Solución B2. Plantas Acceso e Tipo (con alternativas de distribución) Fonte: elaboración propia IMAXE II.01. b.1.2.3 Accesibilidade Interna. Solución Tipo B2. Alzado de Galería Tipo. Fonte: elaboración propia 2. BLOQUE LINEAL. ACCESIBILIDADE EXTERIOR IMAXE II.01. b.2.1 Identificación da Accesibilidade entre espacio público e o interior da edificación privada Fonte: elaboración propia sobre planimetría do Proxecto Orixinal Cada agrupación representa o conxunto de bloques que comparte plataforma de implantación. Para resolver a accesibilidade universal desde o espazo público deberían acometerse de xeito conxunto e simultaneo as obras complementarias de urbanización propostas para cada agrupación. Non sendo posible a realización conxunta e simulatánea das obras complementarias, deberá definirse para cada bloque o alcance da obra que se estime necesario acometer, para poder garantir a funcionalidade de toda a agrupación. Intervencións básicas para garantir a accesibilidade, en tanto non se afronte un proceso de reurbanización completa dos ámbitos. Variantes segundo implantación topográfica e modalidade de acceso derivada: AGRUPACION 01 [30 vivendas totais · B+4]: conformada polos números B. A.01+B. A.03+B. A.05. Implantación topografica con planta baixa semienterrada (patio ingles H≈150cm). Portal de acceso dende Blanco Amor, pola fachada da escaleira (Variante B.1A), directamente ó relanzo intermedio da mesma. Accesibilidade exterior ( B. A.) garantida coa implantación de ascensor tipo B1x. Alternativa de accesibilidade a nivel por novo portal a abrir na fachada de galería (parque), a executar de acordo á solución de Bloque Tipo. A implantación de ascensores B1x encaixa, sen interferencia sobre beirarrúa anexa, no patio inglés existente. Conleva intervención parella sobre rampla-escaleira do percorrido público, a reconvertir en rampla accesible. IMAXE II.01. b.2.2 Accesibilidade Exterior. Agrupación 01 Fonte: elaboración propia AGRUPACIÓN 02 [10 vivendas totais · B+4]: número B. A.07 (Tipo 05B). Implantación topográfica con planta baixa sobreelevada (H≈50cm). Acceso dende Blanco Amor, por fachada da galería. Rampla de acceso paralela á fachada, distanciada 150cm segundo esixencias normativas NHV.2010. AGRUPACIÓN 03 [20 vivendas totais · Bloque Tipo 05B · B+4]: formada polos números B. A.09 + B. A.11. Implantación topográfica con planta baixa sobreelevada (H≈80cm). Portal de acceso por fachada da galería. Ramplas independentes, paralelas á fachada, separadas 150cm dando cumprimento á normativa NHV.2010. IMAXE II.1. b.2.3 Accesibilidade Exterior. Agrupación 02 e Agrupación 03 Fonte: elaboración propia AGRUPACIÓN 04 [52 vivendas totais]: formada pola serie B. A.13 + B. A.15 + B. A.17 + B. A.19 + B. A.21. Implantación topográfica complexa, que obriga ó emprego de variantes tipolóxicas: + B. A.13 (10 vivendas · B+4): Bloque Tipo 05B. Planta baixa semienterrada (patio ingles H≈90cm). Intervencións condicionadas por Patrimonio (catalogo E.72 Ponte Mantible · PXOM plano K23). + B. A.15 (10 vivendas · B+4+SS): Variante 05B.2. Planta baixa semienterrada (patio ingles H≈90cm). + B. A.17 (12 vivendas · B+4+SS): Variante 05B.3. Portal accesible dende espacio público. Vivenda en semisoto. Intervencións condicionadas por Patrimonio, por Galería posterior en P. Baixa e P. Semisoto. + B. A.19 (10 vivendas · B+4+SS): Variante 05B.2. Planta baixa sobreelevada (H≈60cm). + B. A.21 (10 vivendas · B+4): Bloque Tipo 05B. Acceso semisoterrado respecto da urbanización circundante (escalonado do edificio H≈150cm). A correcta resolución da accesibilidade exterior require intervención sobre espacio públco, con afección sobre redes infraestruturais. Namentres esta non se acomete, viabilizase a accesibilidade a través do patio inglés, a nivel desde o portal B. A.17. A disposición de ascensor tipo B2x complementaría a accesibilidade en B. A.13. A implantación topográfica de B. A.21 obriga a dispor, en continuidade coa beirarrúa existente, solución de nova escaleira e rampla normativa en tramo descompensado de ida e volta, operacións de reurbanización a desenvolver de xeito parello á actuación sobre bloque, con afección sobre escaleira actual e cul de sac viario. O emprego de ascensor B1 en B. A.19 e B. A.21 require reforma do camiño afecto, garantindo paso normativo. IMAXE II.1. b.2.4 Accesibilidade Exterior. Agrupación 04. Planta de acceso e Alzados Lonxitudinais Fonte: elaboración propia AGRUPACIÓN 05 [50 vivendas totais]: seriación dos números O. P.01 + O. P.02 + O. P.03 + O. P.04 + O. P.05. Bloque Tipo 05B disposto sobre lixeira pendente lonxitudinal. Modalidades derivadas de acceso á edificación: + O. P.01 (10 vivendas · B+4): Planta baixa sobreelevada (H≈80cm). Acceso por fachada de galería. + O. P.02 (10 vivendas · B+4): Planta baixa sobreelevada (H≈60cm). Acceso por fachada de galería. + O. P.03 (10 vivendas · B+4): Planta baixa sobreelevada (H≈40cm). Acceso por fachada de galería. + O. P.04 (10 vivendas · B+4): Portal accesible dende espacio público. Acceso por fachada de galería. + O. P.05 (10 vivendas · B+4): Portal accesible dende espacio público. Acceso por fachada de galería. Prolongación exterior da plataforma, a nivel de acceso, común a O. P.01, O. P.02 e O. P.03 invadindo a franxa axardinada que separa a beirarrúa da edificación. O acceso ó novo plinto realizase por escaleiras no entorno de cada portal e por rampla normativa na proximidade de O. P.03, punto de acometida mais favorable. A fin de garantir a intimidade das vivendas dispostas en Planta Baixa, de acordo coas indicacións NHV.2010, a materialización da plataforma conxugará tapices axardinados adosados á edificación con corredores lousados de comunicación. O. P.04 e O. P.05 reconfiguran con lixeira rampla a totalidade do largo do ramal de acceso desde beirarrúa. IMAXE II.1. b.2.5 Accesibilidade Exterior. Agrupación 05. Planta de acceso e Alzado Lonxitudinal Fonte: elaboración propia AGRUPACIÓN 06 [30 vivendas totais · B+4]: formada pola serie O. P.06 + O. P.07 + O. P.08. Bloque Tipo 05B disposto sobre topografía horizontal, requerindo salvar resaltos menores entre 10 e 15cm. Solución de accesibilidade parella ás empregadas nas ubicacións O. P.04 e O. P.05. AGRUPACIÓN 07 [16 vivendas totais · B+3+SS]: formada pola serie O. P.09 + O. P.10. Bloque Tipo 05B.1B. Semisoto de almacenaxe. Planta baixa sobreelevada (H≈135cm). Portal por fachada da escaleira, directo ó relanzo intermedio da mesma, requerindo salvar resalto de 10 e 15cm para acceder dende o exterior público. O largo percorrido de rampla esixible para dotar de accesibilidade a O. P.09 e O. P.10 imposibilita a súa implantación. Accesibilidade resolta mediante disposición de ascensor tipo B1x, con embarque directo desde o exterior. Compleméntase a proposta coa disposición de sendas escaleiras adosadas á edificación. IMAXE II.1. b.2.6 Accesibilidade Exterior. Agrupación 06 e Agrupación 07 Fonte: elaboración propia A materialidade, na procura dunha imaxe unitaria, resolverase co emprego de muros de formigón de acabado arenado en contencións e lousados prefabricados para pavimentos, xunto co axardinamento característico. Pasamáns e proteccións en cambios de rasante en aceiro negro pavonado (Barandal tipo Santiago ). Apartado 02. EFICIENCIA ENERXÉTICA E CONSERVACIÓN Condición a instaurar no plantexamento: levar a cabo operacións de mellora na accesibilidade e nas condicións enerxéticas (construción e instalacións) da edificación mantendo a identidade tipolóxica e material orixinaria. As solucións empregadas extenderanse a todos os bloques que conformen cada unha das Agrupacións 3. No caso da Torreta a solución é común a todas as unidades dos dous subámbitos (Blanco Amor e Otero Pedraio). Cuberta Illamento baixo tella curva ou mixta, conservando a configuración actual de cumial, aleiro e beiril de testeiros. Canalón compartido entre módulos de ascensor, con baixante en medianería da edificación, executado integramente en cinc prepatinado gris sen pigmentación engadida, segundo condicións de Perímetro Azul. Admítese o pintado da baixante superpostas sobre galerías. Gardacanos de fundición en Planta Baixa. Os corpos de cheminea sobredimensionada, característicos das agrupacións de bloques lineais, contan con protección patrimonial, a conservar ou restituir con carácter obrigatorio, no caso de ter sido retirados, segundo características orixinarias de deseño e materialidade. Fachada Aplicación de sistema de illamento exterior (SATE-ETICS). Acabado liso de superficies, conservando a estrutura de tonalidades actual. Aconséllase o emprego de revocos con base de resínas orgánicas (sen cementos), de maior permeabilidade e resistencia mecánica. Solución extensible a testeiros da edificación. Perímetro de ocos executado co propio material de fachada. Conservarase a actual solución non coplanaria de basamento diferenciado. Pode reaxustar a súa configuración para acoller a inserción do novo volume de ascensor. No entanto non se leve a cabo o soterrado de redes aéreas de instalacións, a solución de fachada disporá de canal rexistrable oculto para acoller os tendidos que discorren por fachada, con acabado mimetizado na solución de fachada. O tendido non circulará pola fachada do novo volume acristalado que acolle o ascensor. Carpinterías. Condicións a aplicar sobre carpintería existente 4. Carpintería de ocos de fachadas lonxitudinais. Conservarase a posición na sección de fachada, o despece e o sistema de apertura corredeiro. Perfilería de aluminio, cor branca, con rotura de ponte térmica (RPT) e dimensión de perfil aproximada á sección actual (±60mm). Perfilería de carpintaría aristada, con xunquillo recto. Carpintería de testeiros. Mantén posición na sección de fachada. Admítese sistema de aluminio RPT con apertura en paño único oscilobatente. Cor branca. Permítese a integración de alfeizar e tornachuvias metálicos, de acabado lacado (cor de carpintería) ou de cinc prepatinado gris sen pigmentación engadida. Sistemas interiores de oscurecemento para as fiestras, ocultos desde o exterior. Galeria entendida como elemento lixeiro, non modificable en configuración nin materialidade. Substituible por sistema de aluminio RPT de idénticas características (módulación, sección ±60mm de perfil, localización de paños practicables e sistemas de apertura), salvo en casos afectos por inserción de ascensor Tipo B2, onde se atenderá ás condicións particulares prefixadas. Accesos dominados pola transparencia do vidro. Portal de carpintería acristalada admisible con perfilería lacada a executar en aluminio, aceiro, madeira ou sen carpintería algunha, totalmente en vidro. Retranqueo de carpintería de 120cm respecto do plano de fachada. Acristalamentos con vidro transparente. Prohíbese expresamente a reconversión dos entrepaños de galería. Enreixados admitidos en Plantas Baixas (nunca sobre galería), insertos no oco, enrasados co plano de fachada (na carpintería no caso de portais), a executar en perfil metálico lacado na cor de carpintería. Admítese a disposición de aperturas para ventilación cruzada de semitoto e forxado sanitario, a ubicar nos basamentos, segundo ritmado fixado pola composición de fachada superior, protexidos con reixado de lamas metálicas lacado en cor que permita a súa integración no zócalo. Sistemas de carpintería unitarios para Bloque e Agrupación. Instalacións exteriores Suprimirase de fachada calquera tipo de instalación ou elemento impropios. As operacións a levar a cabo sobre fachada e carpintaría conlevarán, de xeito parello, a obriga de reconducir sistemas de ventilación e extracción de fumes a redireccionar cara a cuberta.